F'Kalifornja: Jinstabu aktar katavri wara li dgħajsa qabdet barra mill-gżira ta' Santa Cruz
Mal-kosta ta' Kalifornja nstabu 25 katavru wara li dgħajsa nħakmet min-nar. Il-midja qalet li 9 persuni ġew irrapurtati nieqsa, waqt li 5 membri tal- crew salvaw. In-nar beda fis-sigħat bikrijin tat-Tnejn filgħodu, waqt li kienet ankrata ftit metri 'l bogħod mill-gżira ta' Santa Cruz u 145 kilometru mill-Punent ta' Los Angeles. F'konferenza stampa, intqal li meta d-dgħajsa ħadet in-nar, kien hemm 39 persuna abbord.